Ego Petrus, comes Jovigniaci, notum facio universis ad quos presentes littere pervenerint quod ego, divine pietatis intuitu et pro remedio anime mee, dedi et concessi in perpetuam elemosiman domui Pruliaci et fratribus ibidem Deo servientibus liberum transitum et quietum ab omni exactione et pedagio per totam terram meam ad vina sua deducenda tam per terram quam per aquam, que in propriis suis vineis collecta fuerint, quas in toto territorio Autisiodorensi habent vel sunt in posterum habituri. Quot ut ratum et stabile permaneat, presentes litteras sigilli mei munimine feci roborari. Actum anno Domini millesimo ducentesimo vicesimo secundo, mense aprilis.